Transcriber: Mijerita Khachatryan
Reviewer: Kristine Sargsyan
1995թ. Ջոան Ռոլլինգ անունով մի կին
մի հաստափոր գիրք է գրում,
էլեկտրոնային փոստով ուղարկում է տարբեր
խմբագրությունների՝ այն տպելու և վաճառելու նպատակով:
Զարմանալիորեն, բոլոր խմբագրությունները
մերժում են ձեռագիրը՝ ասելով,
որ այն շատ մանկական է և պահանջարկ չի ունենա:
Մերժում ստանալով՝ Ջոանը տպում է մեկ օրինակ
և ձեռքն առած ընկնում փողոցից փողոց,
տարբեր առաջարկություններ է ստանում,
6-7 անգամ փոփոխում գրածը,
կրճատում, նոր դրվագներ ավելացնում
և վերջապես գրքի տպագրութունը հաստատում են:
1997թ. գիրքը տպագրվում է և մինչև 2000թ. հաջորդ
երկու գրքերի հետ միասին վաճառվում է ավելի քան
35 միլոն օրինակ:
Խոսքը այսօր բոլորիս քաջ հայտնի >
գրքի մասին է:
Իսկ հիմա պատկերացնենք, որ >
հեղինակը ոչ թե Ռոլլինգն է, այլ դահլիճում
նստածներից որևէ մեկը:
Մի՞թե մեզանից որևէ մեկը այնքան քաջություն
և համբերություն կունենար իր
ստեղծագործությունը առաջ տանելու,
չնայած բազմաթիվ մերժումներին և
հասարակության անլուրջ վերաբերմունքին:
Համոզված եմ, շատերս ուղղակի հետ կկանգնեինք
առաջին իսկ փորձից հետո, կամ էլ չէինք փորձի՝
մտածելով, որ մեր ստեղծագործությունը
բավական լավը չէ և հասարակության կողմից միայն
ծաղրի կարժանանա:
Այսպիսով, մենք ամեն օր սպանում ենք այն փոքր
ու հանճարեղ գաղափարները, արարքներն ու մտքերը,
որոնք կարող են ինչ-որ բան փոխել:
Եվ կապ չունի՝ այդ փոփոխությունը կլինի մեծ, թե փոքր:
Մեզանից շատերը լսել են Apple ընկերության տնօրեն
Սթիվ Ջոբսի մասին:
Ընկերության ստեղծումից մի քանի տարի հետո
նրան հեռացնում են իր իսկ կազմակերպությունից:
Հաջորդ 5 տարիների ընթացքում նա հիմնում է
ևս 2 խոշորագույն կազմակերպություններ՝
Pixar անիմացիոն մուլտերի ստուդիան և
Next համակարգչային կազմակերպությունը:
Հանգամանքների բերումով Next-ը գնում է
Apple-ը 4 միլիոն դոլարով և մեր ժամանակների
հանճարը շարունակում է իր գործունեությունը
Apple-ը զարգացնելու ուղղությամբ:
Բոլորիս քաջ հայտնի IPhone-ն ու IPad-ը
Ջոբսի համառ աշխատանքի արդյունքն են:
Իր հարցազրույցներում Սթիվը նշում էր,
որ չկա հաջողություն առանց սիրո և հավատի,
պետք է սիրել այն, ինչ անում ես,
և հավատալ, որ կունենաս այնպիսի արդյունքներ,
որոնք կարժևորվեն:
Այսպիսի արդյունքներ ստացավ բրիտանացի
մաթեմատիկոս Ալան Թյուրինգը:
Նա իր ուժերին վստահելու շնորհիվ կարելի է ասել
հաղթեց երկրորդ համաշխարհային պատերազմը:
Թյուրինգը մի ահռելի սարք էր ստեղծել,
որը մի քանի տոննա կշիռ ուներ,
և բոլորին հավաստիացնում էր,
որ իր սարքի միջոցով կկարողանա գաղտնազերծել
գերմանացիների ստեղծած գաղտնագրման
սարքը՝ էնիգման:
Բոլորը մտածում էին, որ նա խելքը թռցրել է,
բայց Թյուրինգը սիրում էր իր ստեղծածը
և համոզված էր, որ իր ստեղծագործությունը
աշխարհ կփոխի:
Չնայած բոլոր կանխատեսումներին՝
1940թ. նրան հաջողվում է գաղտնազերծել էնիգման:
Գիտնականները հաշվարկել են, որ այս
հայտնագործությունը պատերազմը կրճատեց մոտ 2 տարով՝
փրկելով ավելի քան 14 միլիոն մարդու կյանք:
ԱՄՆ-ի երրորդ նախագահ Թոմաս Ջեֆերսոնն ասում էր.
<<Ես համառորեն հավատում եմ հաջողությանը
և զգում եմ, ինչքան շատ եմ հավատում,
այդքան ավելի հաջողակ եմ դառնում>>:
Իսկ մենք չգիտենք, թե ինչ է նշանակում
պայքարել և հավատալ, որ կհասնենք մեր առջև
դրված նպատակներին,
այն նպատակներին, որոնք մեզ ավելի
հաջողակ կդարձնեն:
Հաճախ մեր ներքին ձայնը հուշում է,
թե ինչպիսին պիտի լինի մեր հաջորդ քայլը:
Բայց մեր վախերն ու անվստահությունը
ստիպում են մնալ տեղում կանգնած:
Առաջ գնալու փոխարեն ընտրում ենք օրերը
ուղղակի սպանելու տարբերակը:
Իսկ ինչու՞ դրա փոխարեն ամեն օր
ինքներս մեզ չհարցնենք՝ աևդյո՞ք ես հավատում եմ,
որ այն, ինչ անում եմ այսօր, կօգնի,
որ փոփոխության հասնեմ ապագայում:
Եթե փորձենք հարցի պատասխանը դեպի
դրականը տանել, համոզված եմ,
շատերիս մոտ բազմաթիվ փոփոխություններ կլինեն:
Նրանք, ովքեր վախենում էին առաջ գնալուց,
կսկսեն փոքր քայլերով առաջ շարժվել:
Մենք ամեն ինչ ուզում ենք հիմա,
հենց այս պահին, առանց մտածելու,
որ ոչինչ միանգամից չի լինում:
Թյուրինգը տարիներով նախագծում և
կատարելագործում էր իր մեքենան:
Ռոլլինգը > գրել է 10
երկար տարիների ընթացքում:
Մեկ տարի առաջ, երբ ընկերներիցս երկուսը
դիմել էին Tedx-ին մասնակցելու համար,
իմ մեջ նույնպես շատ մեծ ցանկություն կար,
բայց ես, որքան էլ զարմանալի լինի,
սարսափում էի այն մտքից, որ պետք է կանգնեմ
հարյուրավոր մարդկանց առաջ ու խոսեմ:
Ընկերներիս ստացած արդյունքները տեսնելով՝
սկսեցի հավատալ, որ ես էլ կարող եմ:
Եվ հիմա, ինչպես տեսնում եք,
կանգնած եմ այստեղ:
Հիշենք, որ ամենամեծ պարտությունը առանց
փորձելու հանձնվելն է,
ինչպես ասել է ամերիկացի մաթեմատիկոս
Ուիլյամ Ջեյմսը. <<Յուրաքանչյուր նախագծում
կարևորագույն գործողությունը հաջողության
հանդեպ հավատն է:
Առանց հավատի հաջողությունն ուղղակի անհնարին է>>:
Չկան սահմաններ, չկա ահնարին ոչինչ:
Եկեք հավատանք նրան, ինչ անում ենք,
և, ամենակարևորը, հավատանք ինքներս մեզ:
